Diari Oficial de la Generalitat Valenciana


Sumari del DOGV 7975, del 08-02-2017 (2017/437)

Notificació de la sentència dictada en el procediment ordinari número 1029/2014.
--------------------------------------------------------------------------------

### Dades del document

Número de DOGV
:   7975

Data del DOGV
:   08-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/437


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el procediment ordinari número 1029/2014. [2017/437]  
Procediment ordinari número 001029/2014-A  
Demandant: Banco de Santander, SA.  
Procurador: Ignacio Zaballos Tormo.  
Demandat: Albal de Precableados, SL, E30213243.  
Domicili: camí de l'Assagador de la Torre, 77. València.  
Silvia Vizcarro Catalá, secretària del Jutjat de Primera Instància número 4 de Catarroja, faig saber que davant d'aquest jutjat i secretaria a càrrec meu se segueixen actuacions de procediment ordinari número 001029/2014 a instàncies de Banco Santander, SA, contra Albal de Precableados, SL, en què s'ha dictat la sentència, de data 15 de març de 2016, que té la part dispositiva que, literalment, és com segueix:  
  
«Estime de forma íntegra la demanda formulada per l'entitat Banco Santander, SA, contra l'entitat Albal de Precableados, SL.  
Declare resolt el contracte d'arrendament financer celebrat entre les parts en data 26 de gener de 2010.  
Condemne la part demandada a la immediata restitució del bé objecte d'arrendament, vehicle matrícula 270XDI.  
Condemne la demandada a abonar a l'actora la quantitat de 14.855,60 euros, més els interessos moratoris pactats al 1,5 % mensual, comptador des de la interposició de la demanda i fins a fer-ne el pagament efectiu.  
I condemne la demandada a pagar en concepte d'indemnització per la continuació de l'ús i gaudi, a abonar una quantitat per cada dia de retard en la devolució del bé, equivalent al resultat de prorratejar per dies l'import d'una renda, incrementada en un 25 %. Aquesta quantitat la fixe en 19,65 euros per cada dia de retard des del 25 de novembre de 2014, data en què se'l va requerir per a la devolució del bé, i fins a fer-ne l'efectiva restitució del bé a l'actora.  
Amb condemna expressa a costes a la part demandada.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació davant de l'Audiència Provincial de València, per escrit davant d'aquest jutjat dins del termini de 20 dies hàbils comptador des de l'endemà que es notifique. Serà un requisit necessari per a recórrer, en virtut de la Llei orgànica 1/2009, de 3 de novembre, complementària de la Llei de reforma processal per a la implantació de la nova oficina judicial, la consignació en el compte de dipòsits i consignacions d'aquest jutjat, obert al Banco Español de Crédito, de la quantitat de 50 euros, i s'haurà d'indicar en el resguard d'ingrés que es tracta d'un recurs, seguit del codi 02 i s'indicarà com a tipus de recurs «civil apel·lació», que s'haurà d'acreditar mitjançant l'aportació del justificant bancari.  
  
Porteu-ne un testimoniatge a les actuacions i registreu-lo al llibre que corresponga.  
Aquesta és la meua sentència, que pronuncie, mane i firme.»  
  
I perquè així conste, i perquè valga de notificació al demandat, Albal de Precableados, SL, en la forma establida en l'article 497.2 de la Llei d'enjudiciament civil, en relació amb l'article 164 del mateix text legal, expedisc aquest edicte que serà fixat al tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
  
Catarroja, 12 de gener de 2017.- La lletrada de l'Administració de justícia: Silvia Vizcarro Catalá.